title: Decizia (PESC) 2018/225 a Consiliului din 15 februarie 2018 de modificare a Deciziei (PESC) 2017/346 privind prelungirea mandatului Reprezentantului Special al Uniunii Europene pentru drepturile omului

text:
               16.2.2018

               RO

               Jurnalul Oficial al Uniunii Europene

               L 43/14

         DECIZIA (PESC) 2018/225 A CONSILIULUI
   din 15 februarie 2018
   de modificare a Deciziei (PESC) 2017/346 privind prelungirea mandatului Reprezentantului Special al Uniunii Europene pentru drepturile omului
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 33 și articolul 31 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 25 iulie 2012, Consiliul a adoptat Decizia 2012/440/PESC (1) de numire a domnului Stavros LAMBRINIDIS în calitatea de Reprezentant Special al Uniunii Europene (RSUE) pentru drepturile omului.

               (2)

               La 27 februarie 2017, Consiliul a adoptat Decizia (PESC) 2017/346 privind prelungirea mandatului Reprezentantului Special al Uniunii Europene pentru drepturile omului (2). Mandatul RSUE urmează să expire la 28 februarie 2019.

               (3)

               Decizia (PESC) 2017/346 a prevăzut pentru RSUE o valoare financiară de referință care acoperă perioada 1 martie 2017-28 februarie 2018. Ar trebui să se stabilească o nouă valoare de referință financiară pentru perioada 1 martie 2018-28 februarie 2019.

               (4)

               Prin urmare, Decizia (PESC) 2017/346 ar trebui modificată în consecință,

         ADOPTĂ PREZENTA DECIZIE:
   Articolul 1
   La articolul 5 alineatul (1) din Decizia (PESC) 2017/346 se adaugă următorul paragraf:

      „Valoarea financiară de referință destinată să acopere cheltuielile aferente mandatului RSUE pentru perioada 1 martie 2018-28 februarie 2019 este de 894 178 EUR.”

   Articolul 2
   Prezenta decizie intră în vigoare la data adoptării. Se aplică de la 1 martie 2018.

      Adoptată la Bruxelles, 15 februarie 2018.

            Pentru Consiliu

            Președintele

         K. VALCHEV

      (1)  Decizia 2012/440/PESC a Consiliului din 25 iulie 2012 de numire a Reprezentantului Special al Uniunii Europene pentru drepturile omului (JO L 200, 27.7.2012, p. 21).

      (2)  Decizia (PESC) 2017/346 a Consiliului din 27 februarie 2017 privind prelungirea mandatului Reprezentantului Special al Uniunii Europene pentru drepturile omului (JO L 50, 28.2.2017, p. 66).


title: Decizia (PESC) 2018/226 a Consiliului din 15 februarie 2018 de modificare a Deciziei 2012/389/PESC privind misiunea Uniunii Europene de consolidare a capacităților în Somalia (EUCAP Somalia)

text:
               16.2.2018

               RO

               Jurnalul Oficial al Uniunii Europene

               L 43/15

         DECIZIA (PESC) 2018/226 A CONSILIULUI
   din 15 februarie 2018
   de modificare a Deciziei 2012/389/PESC privind misiunea Uniunii Europene de consolidare a capacităților în Somalia (EUCAP Somalia)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 42 alineatul (4) și articolul 43 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 16 iulie 2012, Consiliul a adoptat Decizia 2012/389/PESC (1) privind misiunea Uniunii Europene referitoare la consolidarea capacităților maritime regionale în statele din Cornul Africii (EUCAP NESTOR).

               (2)

               La 12 decembrie 2016, Consiliul a adoptat Decizia (PESC) 2016/2240 (2) de modificare a Deciziei 2012/389/PESC. Numele misiunii a fost schimbat în EUCAP Somalia, mandatul acesteia a fost prelungit până la 31 decembrie 2018, iar perioada acoperită de valoarea sa de referință financiară a fost extinsă până la 28 februarie 2017.

               (3)

               La 27 februarie 2017, Consiliul a adoptat Decizia (PESC) 2017/349 (3) prin care a modificat Decizia 2012/389/PESC și a prevăzut o valoare de referință financiară pentru perioada cuprinsă între 1 martie 2017 și 28 februarie 2018.

               (4)

               Decizia 2012/389/PESC ar trebui să fie modificată pentru a stipula o valoare de referință financiară pentru perioada cuprinsă între 1 martie 2018 și 31 decembrie 2018,

         ADOPTĂ PREZENTA DECIZIE:
   Articolul 1
   La articolul 13 alineatul (1) din Decizia 2012/389/PESC, se adaugă următorul paragraf:

      „Valoarea de referință financiară destinată acoperirii cheltuielilor legate de EUCAP Somalia pentru perioada 1 martie 2018-31 decembrie 2018 este de 27 335 900 EUR.”

   Articolul 2
   Prezenta decizie intră în vigoare la data adoptării.

      Adoptată la Bruxelles, 15 februarie 2018.

            Pentru Consiliu

            Președintele

         K. VALCHEV

      (1)  Decizia 2012/389/PESC a Consiliului din 16 iulie 2012 privind misiunea Uniunii Europene de consolidare a capacităților în Somalia (EUCAP Somalia) (JO L 187, 17.7.2012, p. 40).

      (2)  Decizia (PESC) 2016/2240 a Consiliului din 12 decembrie 2016 de modificare a Deciziei 2012/389/PESC privind misiunea Uniunii Europene referitoare la consolidarea capacităților maritime regionale în statele din Cornul Africii (EUCAP NESTOR) (JO L 337, 13.12.2016, p. 18).

      (3)  Decizia (PESC) 2017/349 a Consiliului din 27 februarie 2017 de modificare a Deciziei 2012/389/PESC privind misiunea Uniunii Europene de consolidare a capacităților în Somalia (EUCAP Somalia) (JO L 50, 28.2.2017, p. 80).


title: Decizia (UE) 2018/228 a Băncii Centrale Europene din 13 februarie 2018 de modificare a Deciziei (UE) 2017/936 privind desemnarea șefilor de unități operative pentru adoptarea deciziilor delegate privind competența și onorabilitatea (BCE/2018/6)

text:
               16.2.2018

               RO

               Jurnalul Oficial al Uniunii Europene

               L 43/18

         DECIZIA (UE) 2018/228 A BĂNCII CENTRALE EUROPENE
   din 13 februarie 2018
   de modificare a Deciziei (UE) 2017/936 privind desemnarea șefilor de unități operative pentru adoptarea deciziilor delegate privind competența și onorabilitatea (BCE/2018/6)
   COMITETUL EXECUTIV AL BĂNCII CENTRALE EUROPENE,
   având în vedere Tratatul privind funcționarea Uniunii Europene,
   având în vedere Statutul Sistemului European al Băncilor Centrale și al Băncii Centrale Europene, în special articolul 11.6,
   având în vedere Decizia (UE) 2017/933 a Băncii Centrale Europene din 16 noiembrie 2016 privind cadrul general de delegare a competențelor decizionale pentru instrumentele juridice referitoare la atribuțiile de supraveghere (BCE/2016/40) (1), în special articolele 4 și 5,
   având în vedere Decizia (EU) 2017/935 a Băncii Centrale Europene din 16 noiembrie 2016 privind delegarea competenței de a adopta decizii privind competența și onorabilitatea și privind evaluarea cerințelor de competență și onorabilitate (BCE/2016/42) (2), în special articolul 2,
   având în vedere Decizia BCE/2004/2 din 19 februarie 2004 de adoptare a Regulamentului de procedură al Băncii Centrale Europene (3), în special articolul 10,
   întrucât:

               (1)

               Decizia (UE) 2017/936 a Băncii Centrale Europene (BCE/2017/16) (4) prevede că deciziile delegate în conformitate cu articolul 2 din Decizia (UE) 2017/935 (BCE/2016/42) trebuie să fie adoptate de directorul general adjunct al Direcției generale supraveghere microprudențială IV responsabil pentru deciziile privind competența și onorabilitatea și de alți șefi de unități operative.

               (2)

               La 1 februarie 2018 s-a produs o schimbare în organizarea Supravegherii bancare a BCE care a inclus transferul a trei servicii, inclusiv Serviciul autorizare, din Direcția Generală Supraveghere Microprudențială IV în Direcția Generală Secretariatul Consiliului de supraveghere. Directorul general adjunct al Direcției generale supraveghere microprudențială IV nu va mai fi responsabil pentru deciziile privind competența și onorabilitatea.

               (3)

               Președintele Consiliului de supraveghere a fost consultat cu privire la șefii de unități operative către care ar trebui delegată competența de a adopta decizii privind competența și onorabilitatea.

               (4)

               Prin urmare, Decizia (UE) 2017/936 a Băncii Centrale Europene (BCE/2017/16) ar trebui modificată în mod corespunzător pentru a reflecta transferul de responsabilitate pentru deciziile privind competența și onorabilitatea către Direcția Generală Secretariatul Consiliului de supraveghere,

         ADOPTĂ PREZENTA DECIZIE:
   Articolul 1
   Modificări
   Articolul 1 din Decizia (UE) 2017/936 (BCE/2017/16) se înlocuiește cu următorul text:

      „Articolul 1
      Decizii delegate privind competența și onorabilitatea
      Deciziile delegate în conformitate cu articolul 2 din Decizia (UE) 2017/935 (BCE/2016/42) sunt adoptate de directorul general sau de directorul general adjunct al Direcției Generale Secretariatul Consiliului de supraveghere responsabil pentru deciziile privind competența și onorabilitatea sau, în cazul în care acesta nu este disponibil, de șeful Serviciului Autorizare, și unul dintre următorii șefi de unități operative:

                  (a)

                  directorul general al Direcției Generale Supraveghere Microprudențială I, în cazul în care supravegherea entității supravegheate relevante sau a grupului supravegheat relevant este efectuată de Direcția Generală Supraveghere Microprudențială I;

                  (b)

                  directorul general al Direcției Generale Supraveghere Microprudențială II, în cazul în care supravegherea entității supravegheate relevante sau a grupului supravegheat relevant este efectuată de Direcția Generală Supraveghere Microprudențială II; sau

                  (c)

                  în cazul în care un director general nu este disponibil, directorul general adjunct al acestuia.”

   Articolul 2
   Intrarea în vigoare
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Frankfurt pe Main, 13 februarie 2018.

            Președintele BCE

         Mario DRAGHI

      (1)  JO L 141, 1.6.2017, p. 14.

      (2)  JO L 141, 1.6.2017, p. 21.

      (3)  JO L 80, 18.3.2004, p. 33.

      (4)  Decizia (UE) 2017/936 a Băncii Centrale Europene din 23 mai 2017 privind desemnarea șefilor de unități operative pentru adoptarea deciziilor delegate privind competența și onorabilitatea (BCE/2017/16) (JO L 141, 1.6.2017, p. 26).


title: Decizia (PESC) 2018/224 a Consiliului din 15 februarie 2018 de modificare a Deciziei 2011/101/PESC privind măsuri restrictive împotriva Zimbabwe

text:
               16.2.2018

               RO

               Jurnalul Oficial al Uniunii Europene

               L 43/12

         DECIZIA (PESC) 2018/224 A CONSILIULUI
   din 15 februarie 2018
   de modificare a Deciziei 2011/101/PESC privind măsuri restrictive împotriva Zimbabwe
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 15 februarie 2011, Consiliul a adoptat Decizia 2011/101/PESC privind măsuri restrictive împotriva Zimbabwe (1).

               (2)

               Consiliul a efectuat o revizuire a Deciziei 2011/101/PESC, ținând seama de evoluțiile politice din Zimbabwe. Având în vedere numărul și importanța incertitudinilor care caracterizează actuala tranziție ca urmare a schimbării conducerii în decembrie 2017, Consiliul consideră că măsurile restrictive ar trebui să rămână în vigoare până în momentul în care situația devine mai clară.

               (3)

               Prin urmare, măsurile restrictive împotriva Zimbabwe ar trebui să fie prelungite până la 20 februarie 2019. Consiliul ar trebui să reexamineze constant respectivele măsuri restrictive în funcție de evoluțiile politice și în materie de securitate din Zimbabwe.

               (4)

               Măsurile restrictive ar trebui să fie menținute în ceea ce privește șapte persoane și o entitate care figurează în anexa I la Decizia 2011/101/PESC. Suspendarea măsurilor restrictive ar trebui să fie reînnoită în ceea ce privește cinci persoane care figurează în anexa II la Decizia 2011/101/PESC

               (5)

               Decizia 2011/101/PESC ar trebui, prin urmare, să fie modificată în mod corespunzător,

         ADOPTĂ PREZENTA DECIZIE:
   Articolul 1
   Articolul 10 din Decizia 2011/101/PESC se înlocuiește cu următorul text:

      „Articolul 10
      (1)   Prezenta decizie intră în vigoare la data adoptării.
      (2)   Decizia se aplică până la 20 februarie 2019.
      (3)   Măsurile menționate la articolul 4 alineatul (1) și la articolul 5 alineatele (1) și (2), în măsura în care se aplică persoanelor enumerate în anexa II, se suspendă până la 20 februarie 2019.
      (4)   Prezenta decizie este reexaminată constant și este reînnoită sau modificată, după caz, în situația în care Consiliul apreciază că obiectivele acesteia nu au fost atinse.”

   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 15 februarie 2018.

            Pentru Consiliu

            Președintele

         K. VALCHEV

      (1)  Decizia 2011/101/PESC a Consiliului din 15 februarie 2011 privind măsuri restrictive împotriva Zimbabwe (JO L 42, 16.2.2011, p. 6).